钦定古今图书集成/明伦汇编/氏族典/第409卷 > 许国
## 钦定古今图书集成/明伦汇编/氏族典/第409卷 > 许国

按《明外史许国传》：“国字维桢，歙县人。嘉靖四十四年
进士，改庶吉士，授检讨。神宗为太子出阁，以国兼校
书。及即位，进右赞善，充日讲官。万历六年，再迁国子
祭酒，历掌詹事府。十一年，以礼部尚书兼东阁大学
士，入参机务。帝考卜寿宫，加国太子太保，改文渊阁。
以云南功，进太子太傅。国性木强，遇事辄发，数与言”
者为难，无大臣度。廷臣争请册立，得旨，二十年春举
行。十九年秋，工部郎张有德以仪仗请，帝怒，夺俸。国
虑事中变，引前旨力请，帝不悦。国不自安，遂求去。疏
五上，乃赐敕驰传归。国在阁九年，廉慎自守，故屡遭
攻击，不能被以污名。卒，谥《文穆》。